Catholic Encyclopedia

Catholic Encyclopedia je anglická encyklopédia, ktorú v roku 1913 vydalo americké vydavateľstvo Encyclopedia Press. Jej cieľom bolo poskytnúť čitateľom spoľahlivé informácie o katolíckej teórii, vierouke, praxi a o dejinách Katolíckej cirkvi.

Práca na encyklopédii začala 11. januára 1905 a bola ukončená 19. apríla 1913. Zodpovednými redaktormi boli: Charles G. Herbermann (profesor latinčiny a knihovník College of the City v New Yorku), Edward A. Pace (profesor filozofie na Catholic University), Condé Benoist Pallen (redaktor), reverend Thomas Joseph Shahan (profesor cirkevných dejín na Catholic University) a John J. Wynne (jezuita, redaktor časopisu „The Messenger“).

Encyklopédia mala slúžiť hlavne potrebám Katolíckej cirkvi, preto sú v nej vynechané také informácie, ktoré nesúvisia s cirkvou a jej dejinami. Fakty prezentuje z pohľadu oficiálnej katolíckej doktríny z doby pápeža Pia X., a to hlavne pri rozbore sporných záležitostí (napr. cirkevných schiziem). Keďže pochádza ešte z doby pred Druhým vatikánskym koncilom, ktorý zaviedol v cirkvi podstatné zmeny, sú niektoré jej heslá (hlavne z oblasti náboženskej praxe) pomerne zastarané. Jej historické heslá sa však dodnes používajú ako sekundárne zdroje pri vedeckej práci, pretože obsahujú množstvo informácií z cirkevných prameňov.

V encyklopédii sú tiež uvedené významné katolícke osobnosti, vrátane vychovávateľov, umelcov, básnikov a vedcov. 

náhľad|Náboženské zloženie Rakúsko-Uhorska na farebnej mape Catholic Encyclopedia, Vol. 2 
Catholic University of America vydala v rokoch 1967 a 2002 úplne novú encyklopédiu pod názvom New Catholic Encyclopedia.
náhľad|Čiernobiela ilustrácia Salzburgu v Catholic Encyclopedia, Vol. 9
+ZväzkyVol.Rozsah1.AachenAssize2.AssizeBrownr3.BrowClancy4.ClandDiocesan5.DioceseFathers6.FathersGregory7.GregoryInfallibility8.InfamyLapparent9.LapradeMass10.MassNewman11.New MexicoPhilip12.PhilippRevalidation13.RevelationSimon Stock14.SimonyTournély15.TournonZwirner16.Index17.Supplement I18.Supplement II
Kategória:Katolícke encyklopédie
Kategória:Encyklopédie v anglickom jazyku
Kategória:Encyklopédie vydané v USA